กระทรวงคมนาคม เตรียมเสนอ ครม.ขอรับการจัดสรรงบกลางกว่า 3,700 ล้านบาท ฟื้นฟูโครงสร้างพื้นฐาน
การประชุมคณะรัฐมนตรีวันนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ทำหน้าที่ประธานการประชุม โดยมีวาระที่น่าสนใจ อาทิ กระทรวงคมนาคม ขอรับการจัดสรรงบประมาณรายจ่ายประจำปีงบประมาณ พ.ศ. 2566 งบกลาง รายการเงินสำรองจ่ายเพื่อกรณีฉุกเฉินหรือจำเป็น วงเงิน 3,786.55 ล้านบาท เพื่อฟื้นฟูโครงสร้างพื้นฐานที่ได้รับความเสียหายจากอุทกภัยและภัยพิบัติ จำนวน 32 จังหวัด ของกรมทางหลวงและกรมทางหลวงชนบทกระทรวงศึกษาธิการ ขออนุมัติปรับระยะเวลาและแผนการดำเนินงานโครงการส่งเสริมการผลิตครูที่มีความสามารถพิเศษทางวิทยาศาสตร์และคณิตศาสตร์ ระยะที่ 4 เป็นปี พ.ศ. 2566-2569 กระทรวงมหาดไทย รายงานความคืบหน้าการดำเนินการตามมติคณะรัฐมนตรี เรื่องมาตรการป้องกันการละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะ กระทรวงกลาโหม เสนอร่างกฎกระทรวง ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารเรือ และร่างกฎกระทรวง ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหม พ.ศ. 2521 ว่าด้วยเครื่องแบบนักเรียนพยาบาลทหารเรือ รวม 2 ฉบับกระทรวงการคลัง เสนอร่างพระราชบัญญัติหลักทรัพย์และตลาดหลักทรัพย์ ร่างพระราชบัญญัติสัญญาซื้อขายล่วงหน้า ร่างพระราชบัญญัติทรัสต์เพื่อธุรกรรมในตลาดทุน และร่างพระราชบัญญัติแก้ไขเพิ่มเติมพระราชกำหนดการประกอบธุรกิจสินทรัพย์ดิจิทัล พ.ศ. 2561 รวม 4 ฉบับ กระทรวงพาณิชย์ เสนอการเข้าร่วมเจรจาจัดทำความตกลงการค้าเสรีระหว่างไทยกับสหภาพยุโรปนอกจากนี้ ตัองจับตากระทรวงเกษตรและสหกรณ์ เสนอโครงการประกันรายได้ยางพาราปี 4 วงเงิน 7,643 ล้านบาท โดยกำหนดราคาประกัน ยางแผ่นดิบคุณภาพดี 60 บาท/กิโลกรัม น้ำยางสด (DRC 100%) 57 บาท/กิโลกรัม และยางก้อนถ้วย (DRC 50%) 23 บาท/กิโลกรัม แบ่งสัดส่วนรายได้ เจ้าของสวน ร้อยละ 60 และคนกรีด ร้อยละ 40 ของรายได้ทั้งหมด คนละไม่เกิน 25 ไร่ ระยะเวลาประกันรายได้ 2 เดือนคือ เดือนตุลาคม – พฤศจิกายน 2565